Matunggong

Matunggong ialah sebuah Daerah Kecil di Sabah. Daerah kecil ini telah diwujudkan secara rasmi pada 1 Mac 1995. Ia terletak di pertengahan di antara Daerah Kota Marudu (36km ke Daerah Kota Marudu di sebelah Selatan) dan Daerah Kudat (42km ke Daerah Kudat di sebelah Utara). Keadaan bentuk permukaan buminya adalah berbukit bukau dan dapat dihubungi melalui jalan darat iaitu jalanraya. Daerah ini mempunyai satu kawasan Pilihanraya Negeri iaitu N.4 Matunggong dan kawasan Pilihan Raya Parlimen P.168- Kota Marudu. Daerah Kecil Matunggong adalah di bawah Pentadbiran Pegawai Daerah Kudat.

Geografi

Keluasan

Daerah Kecil Matunggong mempunyai keluasan lebih kurang 263 km persegi (ukuran tidak rasmi).

Topologi Dan Iklim

Keadaan bentuk muka bumi Daerah Kecil Matunggong adalah berbukit - bukau dan masih diliputi oleh hutan - hutan kecil (muda) dan hutan simpan kelas tiga. Purata taburan hujan bulanan ialah di antara 32.4mm ke 96.4mm dengan suhu di antara 22c hingga 31c. Keadaan anginnya pula bertiup dari beberapa hala seperti Angin Barat (musim tengkujuh) yang biasanya bertiup pada bulan Jun hingga Oktober dan angin dari arah Timur Laut, Utara, Timur, Tenggara dan Selatan yang bertiup tidak mengikut masa.

Pentadbiran 

Terdapat Mahkamah Anak Negeri Sabah di daerah kecil ini.

Mukim Dan Kampung

Daerah Kecil Matunggong terbahagi kepada 6 mukim dan mengandungi 128 kampung. Mukim - mukim yang dimaksudkan ialah :-

Mukim Matunggong
Mukim Tambuluran
Mukim Bengkongan
Mukim Mangaris
Mukim Pinawantai
Mukim Dualog Sikuati

Bilangan kampung yang ada boleh dikategorikan seperti berikut:-

Kampung Tradisi - 103
Kampung Baru - 18
Taman Perumahan - 1

Demografi  
 Penduduk 

Pada tahun 2009, bilangan penduduk di daerah ini dianggarkan seramai 37,987 orang. Majoriti penduduknya berbangsa Rungus. Penduduk daerah ini terdiri daripada pelbagai suku kaum / etnik seperti Rungus yang merupakan penduduk majoriti (50%), Bajau / Ubian (15%), Irranun (15%) dan lain - lain (20%). Matunggong juga menghantar wakil bagi menandingi pertandingan tahunan Unduk Ngadau.

Peratus pertumbuhan penduduk daerah ini ialah 6.53 peratus setahun.

 Etnik 

Bilangan penduduk mengikut etnik adalah seperti berikut:-

Senarai Suku Kaum / Etnik 
Rungus - 23,500
Bajau - 1,300
Irranun - 1,200
Cina - 350
Lain-lain - 510
Jumlah - 26,860

 Agama 

Anggaran pecahan penduduk mengikut suku kaum dan agama adalah seperti berikut:

Rujukan

Sabah